**სატენდერო განცხადება**

**სს „კ. ერისთავის სახელობის ექსპერიმენტული და კლინიკური ქირურგიის ეროვნული ცენტრი“ აცხადებს ტენდერს (მის: ქ. თბილისი, კ. ჩაჩავას ქ.N5)შენობის (საავადმყოფო) პროექტირების შესრულების შესახებ, დანართში N1 განსაზღვრული დავალების, მოთხოვნების და პირობების შესაბამისად.**

**პრეტენდენტმა სატენდერო წინადადებაში უნდა მიუთითოს/წარმოადგინოს შემდეგი ინფორმაცია:**

* ღირებულება დანართი N1–ის შესაბამისად;
* შესასრულებელი სამუშაოების ანაზღაურების პირობები;
* შენობის დაახლოებითი მონახაზი (სკეჩი). რელიეფის, ავტომობილების ნაკადის, მიმდებარე შენობების გათვალისწინებით.

**საპროექტო არეალი წარმოადგენს შემდეგ საკადასტრო კოდებზე არსებულ ფართს:**

საკადასტრო ერთეული – 01.13.02.007.042 (1096 კვ.მ.)

საკადასტრო ერთეული – 01.13.02.007.043  (2121კვ.მ. )

საკადასტრო ერთეულების საერთო ფართობია 3217 კვ.მ

**პრეტენდენტების მიერ წარმოსადგენი დოკუმენტაცია**

* კომპანიის რეკვიზიტები: სრული დასახელება, მისამართი და საკონტაქტო ტელეფონები, პასუხისმგებელი პირის პირადობის დამადასტურებელი მოწმობის ასლი;
* ბოლო სამი თვის განმავლობაში მომზადებული ამონაწერი მეწარმეთა და არასამეწარმეო (არაკომერიცული) იურიდიული პირების რეესტრიდან;
* კომპანიის მოღვაწეობის შესახებ ინფორმაცია (საქმიანობის მოკლე აღწერილობა, გამოცდილება, კლიენტების სია ბოლო 3 წლის განმავლობაში და თითოეულ კლიენტთან დაკავშირებით გაწეული მომსახურების ჯამური ღირებულება. ამასთან, უპირატესობა მიენიჭება იმ პრეტენდენტებს, რომელთაც აქვთ ანალოგიური პროექტის განხორციელების გამოცდილება);
* შევსებული აფიდავიტი (დანართი№2);
* სამუშაოების გრაფიკი - (ინფორმაცია სამუშაოების დასრულების ვადებზე);
* შევსებული და შესაბამისი უფლებამოსილი პიროვნების მიერ ხელმოწერილი შეთანხმება კონფიდენციალურობაზე (დანართი N3).

**სამუშაოები უნდა განხორციელდეს აღნიშნულ სფეროში საქართველოს კანონმდებლობის და საერთაშორისო სტანდარტების მოთხოვნათა სრული დაცვით.**

**იმ შემთხვევაში, თუკი საქონლის და მომსახურების მიწოდება/სამუშაოთა შესრულება იგეგმება ქვეკონტრაქტორ(ებ)ის მეშვეობით, დაინტერესებული კანდიდატ(ებ)ის მიერ ასევე წარმოდგენილ უნდა იქნეს ქვეკონტრაქტორ(ებ)ის შესახებ მონაცემები, ზემოაღნიშნული საბუთების სახით.**

**პრეტენდენტი პასუხისმგებელია დამკვეთის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ მიუხედავად ტენდერის შედეგებისა.**

**ტენდერში გამარჯვებულ პირს, ხელშეკრულების გაფორმებამდე 5 (ხუთი) კალენდარული დღით ადრე ან ხელშეკრულების გაფორმებიდან 3 (სამი) კალენდარული დღის ვადაში,შესაძლოა მოეთხოვოს შემდეგი დოკუმენტების წარმოდგენის ვალდებულება (ამასთან, მოცემული დოკუმენტაციის წარმოუდგენლობის შემთხვევაში, შემსყიდველი უფლებამოსილია, გამარჯვებული პრეტენდენტი გამოაცხადოს დისკვალიფიცირებულად და უარი თქვას შესაბამისი ხელშეკრულების გაფორმებაზე):**

* შემსყიდველისათვის მისაღები ბანკიდან/სადაზღვევო კომპანიიდან ხელშეკრულების შესრულების გარანტია მთლიანი სახელშეკრულებო ღირებულების 5%–ის ოდენობით. გარანტიის მოქმედება 3 (სამი) თვით უნდა აღემატებოდეს ხელშეკრულების მოქმედების ვადას.
* ავანსის მოთხოვნის შემთხვევაში, შემსყიდველისათვის მისაღები ბანკიდან/სადაზღვევო კომპანიიდან გარანტიის წარმოდგენა–საავანსო თანხის ღირებულების ოდენობით.
* განახლებული ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან კომპანიის რეგისტრაციის შესახებ და საბანკო რეკვიზიტები დადასტურებული შესაბამისი ბანკის ბეჭდით;
* ინფორმაცია რეორგანიზაცია/ლიკვიდაციის შესახებ მეწარმეთა და არასამეწარმეო (არაკომერციული) იურიდიული პირების რეესტრიდან;
* ცნობა საჯარო რეესტრის ეროვნული სააგენტოდან, რომ იურიდიული პირის ქონებაზე საჯარო სამართლებრივი შეზღუდვა რეგისტრირებული არ არის.
* ცნობა სასამართლოდან, რომ არ მიმდინარეობს მის მიმართ გადახდის უუნარობის საქმის წარმოება.
* გადამხდელის სტატუსი - "დღგ"-ს გადამხდელიან " შეღავათების მქონე გადამხდელი";
* ცნობა საგადასახადო სამსახურიდან დავალიანების არარსებობის შესახებ;

**კანდიდატებს შეიძლება მოეთხოვოთ სხვა დამატებითი დოკუმენტების წარმოდგენის ვალდებულება, რაზეც ეცნობებათ დამატებით და განესაზღვრებათ შესაბამისი ვადა. წინამდებარე განცხადებაში აღნიშნულ ვადებში ამავე განცხადებით განსაზღვრული დოკუმენტაციის წარუდგენლობა შეიძლება გახდეს ხელშეკრულების გაფორმებაზე უარის თქმის ან გაფორმებული ხელშეკრულების ცალმხრივად, დაუყოვნებელი შეწყვეტის საფუძველი.**

**სატენდერო კომისიის მიერ სატენდერო წინადადებებისა და თანდართული დოკუმენტაციის ზოგადი შეფასების კრიტერიუმები პრიორიტეტულობის მიხედვით არის შემდეგი:**

* ხარისხი
* ღირებულება
* ღირებულების გადახდის ვადა
* სამუშაოების შესრულების ვადა

**დაინტერესებულმა კანდიდატებმა სატენდერო წინადადება თანდართულ მოთხოვნილ დოკუმენტაციასთან ერთად, უნდა ატვირთონ ელექტრონული ფორმით შემდეგ ვებსაიტზე: www.tenderers.net (შესაბამისი ბმულის გამოყენებით). გვერდები აუცილებლად უნდა დაინომროს და დამოწმდეს კომპანიის წარმომადგენლობაზე უფლებამოსილი პირის მიერ. დოკუმენტაცია პრეტენდენტისთვის დაბრუნებას არ ექვემდებარება.**

**სატენდერო წინადადებების თანდართულ დოკუმენტაციასთან ერთად მიღება დაიწყება 2019 წლის 03 ივნისის 12:00 საათიდან.**

**სატენდერო წინადადებების თანდართულ დოკუმენტაციასთან ერთად მიღება დასრულდება 2019 წლის 06 ივნისის 16:00 საათზე.**

**ტენდერთან დაკავშირებულ საკითხებზე დამატებითი ინფორმაციის მიღება, საჭიროების შემთხვევაში ადგილზე დათვალიერება, ინფორმაციის დაზუსტება შესაძლებელია შემდეგ მისამართზე: ქ. თბილისი, კ. ჩაჩავას ქ.N5, საკონტაქტო პირი - დავით ბიჭიაშვილი ტელ: 59399 10 07 ელ. ფოსტა:** **david.bichiashvili@aversi.ge****; თამარ მეურმიშვილიტელ: 555511472; ელ. ფოსტა:****tamar.meurmishvili@aversi.ge****; ან ირაკლი ხარშილაძე, ტელ: 555 39 22 44, ელ. ფოსტა:****Irakli.kharshiladze@aversi.ge**

**შენიშვნა:**

დამკვეთს უფლება აქვს ცალმხრივად შეწყვიტოს ხელშეკრულება შემსრულებლის მხრიდან სამუშაოების შესრულების ვადების 1 კვირიდან მეტი ვადით დარღვევის შემთხვევაში. ასევე, ასეთ შემთხვევაში დამკვეთის მიერ მოთხოვნილი იქნება გარანტიის განაღდებაც (ასეთის არსებობის შემთხვევაში).

სატენდერო განცხადებით დადგენილი მოთხოვნების შეუსრულებლობა შეიძლება გახდეს პრეტენდენტის ტენდერიდან დისკვალიფიკაციის საფუძველი.

წინამდებარე ტენდერის საფუძველზე პრეტედენტ(ებ)ის მიერ წარმოდგენილი პერსონალური მონაცემები (ასეთის არსებობის შემთხვევაში) განხილული და დამუშავებული იქნება მხოლოდ წინამდებარე ტენდერის ფარგლებში. ამასთან, წინამდებარე სატენდერო განცხადების საფუძველზე პრეტედენტ(ებ)ის მიერ სატენდერო წინადადების (შესაბამისი დოკუმენტაციისა და მათ შორის პერსონალური მონაცემების) წარმოდგენა ადასტურებს პრეტედენტ(ებ)ის თანხმობას აღნიშნული პერსონალური მონაცემების დამუშავების თაობაზე.